Okresná prokuratúra Nitra 
Damborského 1, 949 99 Nitra 1,

Sp. zn. : 1 Pv 200/11/4403	Nitra, 2.11.2014
EEČ : 2-32-319-2014

U Z N E S E N I E

Trestná vec:	obvinený XXXXX 
Prečin:	Porušovanie ochrany rastlín a živočíchov podľa § 305 odsek 1 písmeno c, odsek 4 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Nitra
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
 pre prečin porušovanie ochrany rastlín a živočíchov podľa § 305 odsek 1 písmeno c, odsek 4 písmeno c Trestného zákona, ktorého sa dopustil tým spsôsobom, že 
v presne nezistenom čase od 08.02.2011 do 23.03.2011 v lokalite s prvým stupňom ochrany v blízkosti rozhrania katastrálnych území XXXXX a Beladice na pozemku s parcelným číslom 1496 v blízkosti poľnej cesty dal vykonať výrub 64 ks drevín druhu agát biely (Robinia pseudoacacia) a taktiež v lokalite s prvým stupňom ochrany v blízkosti rozhrania katastrálnych území XXXXX a Beladice na pozemku s parcelným číslom 1226 a 1227/3 v bývalej ťažobnej jame na piesok dal vykonať výrub 80 ks drevín druhu agát biely (Robinia pseudoacacia), pričom svojím konaním porušil ustanovenie § 47 odsek 3 zákona č. 543/2002 Z. z. o ochrane prírody a krajiny, nakoľko na výrub uvedených drevín si nevyžiadal súhlas príslušného orgánu ochrany prírody a takýmto konaním spôsobil celkovo škodu v hodnote 72 520,77 €,

lebo je trestné stíhanie neprípustné proti tomu, kto zomrel.

Odôvodnenie:

Poverený policajt Obvodného oddelenia PZ v Nitre začal trestné stíhanie pre prečin porušovanie ochrany rastlín a živočíchov podľa §  305 odsek 1 písmeno c) Trestného zákona uznesením spisovej značky ORP-1269/NR-NR-2011 zo dňa 23.03.2011.
Vyšetrovateľ Okresného riaditeľstva Policajného zboru, odboru kriminálnej polície v Nitre uznesením spisovej značky ORP-576/OVK-NR-2011 zo dňa 26.10.2012 vzniesol obvinenie XXXXX, narodenému XXXXX v Čeľadiciach, okres XXXXX, za prečin porušovanie ochrany rastlín a živočíchov podľa § 305 odsek 1 písmeno c), odsek 4 písmeno c) Trestného zákona na vyššie uvedenom skutkovom základe. 
 	 V rámci vyšetrovania vykonaného v prípravnom konaní vec realizujúci vyšetrovateľ vypočul obvineného XXXXX, poškodeného XXXXX, svedkov                        XXXXX, XXXXX, XXXXX, XXXXX, XXXXX, ako aj zabezpečil príslušné na vec sa vzťahujúce odborné vyjadrenia a listinné dôkazy, s poukazom na ktoré bolo ustálené, že vyššie uvedený skutok sa stal, je právne posudzovaný ako prečin porušovanie ochrany rastlín a živočíchov podľa § 305 odsek 1 písmeno c), odsek 4 písmeno c) Trestného zákona, z jeho spáchania bol obvinený XXXXX. 
Do vyšetrovacieho spisu ČVS: KRP-15/2-VYS-NR-2014 bol zabezpečený aj úmrtný list,  z ktorého vyplynulo, že obvinený XXXXX zomrel dňa 13.05.2014. 
  	Po skončení vyšetrovania bol následne predložený kompletný spisový materiál na Okresnú prokuratúru XXXXX aj spolu s návrhom na zastavenie trestného stíhania vedeného proti obvinenému XXXXX.  
  	Po preskúmaní na vec sa vzťahujúceho spisového materiálu bolo zistené, že predmetný vyššie uvedený návrh je dôvodný a opodstatnený. 
 	 
 	Podľa § 7 odsek 1 zákona č. 40/1964 Zb. (Občiansky zákonník) v znení neskorších predpisov spôsobilosť fyzickej osoby mať práva a povinnosti vzniká narodením. Túto spôsobilosť má aj počaté dieťa, ak sa narodí živé.
Podľa § 7 odsek 2 Občianskeho zákonníka smrťou táto spôsobilosť zanikne. Ak smrť nemožno preukázať predpísaným spôsobom, súd fyzickú osobu vyhlási za mŕtvu, ak zistí jeho smrť inak. Za mŕtveho súd vyhlási aj nezvestnú fyzickú osobu, ak so zreteľom na všetky okolnosti možno usúdiť, že už nežije.
 	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 
 	Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho. 

  	Keďže v danej trestnej veci bolo príslušným zákonným spôsobom preukázané, že obvinený XXXXX zomrel, bolo s poukazom na vyššie uvedené skutočnosti a citované zákonné ustanovenia nevyhnutné rozhodnúť tak, ako je to uvedené vo výrokovej časti tohto uznesenia. 

Poučenie:
 	Proti tomuto uzneseniu je možné podať sťažnosť v lehote do troch dní od  jeho doručenia na Okresnú prokuratúru Nitra.
                         	Sťažnosť má odkladný účinok.  

JUDr. Ján Šipoš
prokurátor